L 229/30
EL
Επίσημη Εφημερίδα της Ευρωπαϊκής Ένωσης
18.9.2023
ΚΕΦΑΛΑΙΟ IV
Παρακολούθηση και αντιμετώπιση κρίσεων
ΤΜΗ Μ Α 1 ΠΑΡΑ ΚΟ ΛΟΥ ΘΗ ΣΗ
Άρθρο 19 Στρατηγική χαρτογράφηση του τομέα ημιαγωγών της Ένωσης 1.
Η Επιτροπή διενεργεί στρατηγική χαρτογράφηση του τομέα ημιαγωγών της Ένωσης σε συνεργασία με το ευρωπαϊκό συμβούλιο για τους ημιαγωγούς.
Η στρατηγική χαρτογράφηση παρέχει ανάλυση των πλεονεκτημάτων και των αδυναμιών της Ένωσης στον παγκόσμιο τομέα των ημιαγωγών και προσδιορίζει παράγοντες όπως: α) τα βασικά προϊόντα και τις κρίσιμες υποδομές στην εσωτερική αγορά που εξαρτώνται από τον εφοδιασμό με ημιαγωγούς· β) τις κυριότερες βιομηχανίες-χρήστες στην Ένωση και τις τρέχουσες και αναμενόμενες ανάγκες και εξαρτήσεις τους, συμπεριλαμβανομένης ανάλυσης των πιθανών κινδύνων για την ασφάλεια του εφοδιασμού, που συνδέονται, μεταξύ άλλων, με ανεπαρκείς επενδύσεις· γ) τα βασικά τμήματα της εφοδιαστικής αλυσίδας των ημιαγωγών της Ένωσης, όπως μεταξύ άλλων ο σχεδιασμός, το λογισμικό σχεδιασμού, τα υλικά, ο εξοπλισμός κατασκευής, η κατασκευή ημιαγωγών και η εξωτερική ανάθεση στο οπίσθιο άκρο· δ) τα τεχνολογικά χαρακτηριστικά, τις εξαρτήσεις από τεχνολογίες και παρόχους τρίτων χωρών και τα σημεία συμφόρησης του τομέα ημιαγωγών της Ένωσης, συμπεριλαμβανομένης της πρόσβασης σε εισροές· ε)
τις τρέχουσες και τις αναμενόμενες ανάγκες για δεξιότητες και αποτελεσματική πρόσβαση σε ειδικευμένο εργατικό δυναμικό στον τομέα των ημιαγωγών·
στ) κατά περίπτωση, τον δυνητικό αντίκτυπο στον τομέα των ημιαγωγών των μέτρων αντιμετώπισης κρίσεων που αναφέρονται στα άρθρα 25, 26 και 27. 2.
Η Επιτροπή ενημερώνει τακτικά το ευρωπαϊκό συμβούλιο για τους ημιαγωγούς σχετικά με τα συγκεντρωτικά αποτελέσματα της στρατηγικής χαρτογράφησης. 3.
Η Επιτροπή, με βάση το αποτέλεσμα της στρατηγικής χαρτογράφησης που διενεργείται σύμφωνα με την παράγραφο 1 και κατόπιν διαβούλευσης με το ευρωπαϊκό συμβούλιο για τους ημιαγωγούς, καταρτίζει κατάλογο δεικτών έγκαιρης προειδοποίησης.
Η Επιτροπή, κατόπιν διαβούλευσης με το ευρωπαϊκό συμβούλιο για τους ημιαγωγούς, επανεξετάζει τον κατάλογο των δεικτών έγκαιρης προειδοποίησης σε τακτική βάση, τουλάχιστον ανά διετία.
4. Η Επιτροπή, κατόπιν διαβούλευσης με το ευρωπαϊκό συμβούλιο για τους ημιαγωγούς, εκπονεί πλαίσιο και μεθοδολογία για τη στρατηγική χαρτογράφηση του τομέα των ημιαγωγών.
Η Επιτροπή επικαιροποιεί το πλαίσιο και τη μεθοδολογία εφόσον απαιτείται. 5.
Η στρατηγική χαρτογράφηση βασίζεται, μεταξύ άλλων, σε δημόσια και εμπορικά διαθέσιμα δεδομένα και συναφείς μη εμπιστευτικές πληροφορίες από επιχειρήσεις, σε αποτελέσματα παρεμφερών αναλύσεων, μεταξύ άλλων στο πλαίσιο του ενωσιακού δικαίου για τις πρώτες ύλες και τις ανανεώσιμες πηγές ενέργειας, καθώς και στις αξιολογήσεις που διενεργούνται σύμφωνα με το άρθρο 40 παράγραφος 1.
Σε περιπτώσεις στις οποίες τα προαναφερθέντα δεν επαρκούν για να εκπονηθεί η στρατηγική χαρτογράφηση σύμφωνα με την παράγραφο 1 του παρόντος άρθρου, η Επιτροπή μπορεί να απευθύνει αιτήματα εθελοντικής παροχής πληροφοριών προς παράγοντες της αξιακής αλυσίδας των ημιαγωγών στην Ένωση, κατόπιν διαβούλευσης με το ευρωπαϊκό συμβούλιο για τους ημιαγωγούς.
Η Επιτροπή, για τους σκοπούς των εν λόγω αιτημάτων παροχής πληροφοριών, χρησιμοποιεί τα τυποποιημένα και ασφαλή μέσα για τη συλλογή και την επεξεργασία πληροφοριών τα οποία αναφέρονται στο άρθρο 32 παράγραφος 4. 6.
Κάθε πληροφορία που λαμβάνεται δυνάμει του παρόντος άρθρου αντιμετωπίζεται σύμφωνα με τις υποχρεώσεις εμπιστευτικότητας που ορίζονται στο άρθρο 32.